Saltgrasslekta

se tekst

Saltgras (Puccinellia) er en slekt i grasfamilien.

Artene er lave til middelshøye, flerårige gras. De minner om rapp (Poa), men hos saltgras er ytteragnene runde, uten den markerte kjølen hos rapp. Saltgras vokser på våte steder, ofte på salt eller nitrogenrik jord.Den virtuella floran: Saltgräs  Besøkt 10. juni 2014.

Utbredelsen omfatter store deler av verden, men de fleste artene finnes i arktiske og tempererte strøk på den nordlige halvkule.

 Arter i Norge 
Denne oversikten følger Artsdatabanken:

 grussaltgras (Puccinellia angustata) – vanlig på Svalbard
 taresaltgras (Puccinellia capillaris) – vanlig langs hele kysten
 tunsaltgras (Puccinellia distans) – Sør-Norge til Trøndelag
 finnmarkssaltgras (Puccinellia finmarchica) - endemisk for Norge, bare i Sør-Varanger
 fjæresaltgras (Puccinellia maritima) – vanlig langs kysten til Troms
 vrangsaltgras (Puccinellia coarctata) – Nord-Norge, Jan Mayen, Bjørnøya
 teppesaltgras Puccinellia phryganodes
 russeteppesaltgras (Puccinellia phryganodes subsp. sibirica) – vanlig i Nord-Norge
 arktisteppesaltgras (Puccinellia phryganodes subsp. vilfoidea) – vanlig på Svalbard
 kildesaltgras (Puccinellia svalbardensis) – endemisk for Svalbard
 fimbulsaltgras (Puccinellia vahliana) – vanlig på Svalbard

Det tilfeldige ugraset bysaltgras (Pseudosclerochloa rupestris) plasseres i internasjonal litteratur ofte i Puccinellia, men Artsdatabanken regner det til en annen slekt. Vrangsaltgras ble tidligere kalt Puccinellia nutkaensis, men nyere forskning viser at P. nutkaensis kun forekommer ved Stillehavet, og at det rette navnet er P. coarctata.

Systematikken til artene på Svalbard er endret mye. Amerikateppesaltgras (P. phryganodes subsp. neoarctica) ble tidligere feilaktig angitt fra øygruppen, men arktissteppesaltgras er den eneste underarten av P. phryganodes på Svalbard. Den endemiske arten kildesaltgras (P. svalbardensis) har vist seg å være mye vanligere enn man tidligere trodde. Plantene fra Trollkjeldene i Bockfjorden er kildesaltgras, men ble først ble regnet til Puccinellia angustata subsp. palibilii og deretter antatt å være en art uten formell artsbeskrivelse.Artsdatabanken – rødlistevurdering kildesaltgras  Besøkt 29. april 2016.

 Referanser 

 Eksterne lenker 


Kategori:Gressfamilien